Eesti probleem on praegu selles, et omavalitsustes kehtib põhimõte "kõik on poliitika", alates tänavaaukude lappimisest ja lõpetades lasteaiakohtade loomisega. Ülepolitiseeritust tekitab nii  parteide soov kasutada omavalitsusi poliitbroilerite väljaõppeks kui ka kõikvõimalikud "katuseraha" jagamised. Samal ajal on aga karjuvalt muutusi vaja - nagu on öelnud professor Rein Ahas, siis Eesti arengut puudutavad probleemid tekivad aga meie silmade all linnades ja nende ümber valguvates uusasumites. Selleks et Eesti elujõud säiliks ja noored ning haritud inimesed Eestist ei lahkuks, peame lähikümnendil märkimisväärselt investeerima elu kvaliteeti linnades ja eeslinnades. Küsimus on aga lihtne - mida teha,  mida muuta?